Sirdaryodagi tiklanish ishlari uchun Davlat byudjetiga 100 mln dollar ajratiladi

Prezident Shavkat Mirziyoyev “Sardoba suv ombori” to‘g‘onida yuzaga kelgan favqulodda hodisa oqibatida jabrlangan fuqarolarni manzilli qo‘llab-quvvatlash va infratuzilmani tiklash chora-tadbirlarini moliyalashtirish bo‘yicha qarorni imzoladi.
Unga ko‘ra, Tiklanish va taraqqiyot jamg‘armasidan qaytarib bermaslik asosida Davlat byudjetiga 100 mln доллар ekvivalentidagi mablag‘lar ajratiladi.
Ushbu mablag‘lar quyidagi maqsadlarga yo‘naltiriladi:
Vazirlar Mahkamasiga o‘n kun muddatda Prezident Administratsiyasiga Mudofaa va huquq tartibot organlarning tadbirlari hamda ularga O‘zbekiston Respublikasining ijtimoiy va ishlab chiqarish infratuzilmasini rivojlantirish dasturida ko‘zda tutilgan jami 1,150 trln so‘m miqdorigacha bo‘lgan byudjet mablag‘larini maqbullashtirish bo‘yicha taklif kiritish vazifasi belgilangan.

Maqbullashtiriladigan mablag‘lar quyidagilarga yo‘naltiriladi:
Sirdaryo viloyatining Sardoba, Oqoltin va Mirzaobod tumanlarida qurilayotgan ko‘p qavatli uy-joylar hamda ijtimoiy soha ob’ektlariga elektr tarmoqlari, tabiiy gaz quvurlari va aloqa tarmoqlarini tortish ishlari tegishli “Hududiy elektr tarmoqlari” AJ, “Hududgazta'minot” AJ, “O‘zbektelekom” AK mablag‘lari hisobidan amalga oshirilishi belgilandi.
Oldinroq xabar berilganidek, Sirdaryo viloyatidagi suv toshqini oqibatlarini bartarif etish uchun kamida 1,5 trln so‘m kerak bo‘lishi mumkin. Jabrlangan aholi uchun qurilishi rejalashtirilgan 66 ta ko‘p qavatli uylarni qurishga 950 mlrd so‘m yo‘naltiriladi. Buxoro viloyatidagi qattiq shamol oqibatida yetkazilgan talofatlar zarari 141,6 mlrd so‘mga baholanmoqda.